laion/Wikipedia-Exotic huggingface dataset:
תהלוכן

תהלוכן (שם מדעי Thaumetopoea), המוכר גם בשם טַוואי התהלוכה, הוא סוג של עש ממשפחת התהלוכניים, בעל גלגול מלא. רוחב הבוגר 6–8 מ"מ ואורכו 10–20 מ"מ, צבעו חום צהוב וכנפיו בצבע חום-אפור. קיימת דו-צורתיות זוויגית כשהנקבה גדולה מהזכר. אורכו המרבי 30–40 מ"מ. גוף הזחל מכוסה בשערות המכילות חומר ארסי, היכול לגרום לצריבות ונפיחות (סרפדת). קצות השערות הללו כדוגמת חוד קרס הדיג, והן נשלפות החוצה מגופו של הזחל. ההטלה חלה בחודשים ספטמבר-אוקטובר, והבקיעה לאחר 6 שבועות. הזחלים טווים קורים ומכאן שמו השני. בראשית האביב הם עוזבים את העץ בשיירה (על כן שמם) ומתגלמים באדמה. הגולם עובר תקופת דיאפאוזה המסתיימת לרוב בשלהי הקיץ. תהלוכן האורן (שם מדעי: Thaumetopoea pityocampa), הוא המין הנפוץ והחשוב ביותר בשלושת המינים המצויים בישראל ממשפחת התהלוכניים. צבע הזחל חום והוא דומה לזחל דובון הקורים שגם טווה קורים, אך לא הולך בשיירה. נפוץ ברוב הארצות באגן הים התיכון. בישראל, מצוי בעיקר במרכז הארץ, מן הכרמל עד דימונה וירוחם, וכן במטולה ובצפון הרי נפתלי, אך ממשיך להתפשט. הזחלים ניזונים במחטים של כל מיני האורן הגדלים בארץ. לזחלי תהלוכן האורן שערות הגורמות לצריבה במגע. הזחלים גורמים נזק לעצי האורן בעיקר לעצים הצעירים. תהלוכן האלה (שם מדעי: Thaumetopoea solitaria) - צבע הזחלים אפור, המטווה נבנה על עצי אלה. תהלוכן האלון או תהלוכן האוג (שם מדעי: Thaumetopoea processionea). בערים שונות בישראל הותקן חוק עזר עירוני, המחייב את בעלי הנכסים בהן, שבשטחם יש עצי אורן, להדביר הזחלים של תהלוכן האורן. עזריה אלון, החי והצומח של ארץ ישראל, כרך 3 - חרקים, משרד הביטחון – ההוצאה לאור והחברה להגנת הטבע, 1989; עמ' 296 שולט ומנדל, תהלוכן האורן. הרפואה, ספטמבר 2002, 141 (9): 810-814 מדיה וקבצים בנושא תהלוכן בוויקישיתוף תהלוכן האורן, באתר של המשרד להגנת הסביבה אחיקם משה דוד, הזחל שמשגע את עפולה, באתר nrg‏, 14 במרץ 2010 אריאל נוי, 12 ילדים שיחקו עם זחל רעיל, ופונו לביה"ח 10 במאי 2010, באתר ואלה! דורון נחום, פקודת מטכ"ל: אסור לחיילים להתקרב לעצי אורן - בגלל זחל מסוכן, באתר nana10‏, 7 באוקטובר 2010 אסף גולן, זהירות: נתקלתם בזחל הזה? זו הסיבה שאתם מוכרחים להתרחק ממנו – ומיד, באתר ישראל היום, 19 באפריל 2023 תמונה של תהלוכן האלה בוגר שיירה של זחלי תהלוכן האלה עש של תהלוכן האורן שיירה של תהלוכנים שלט סכנה ביער תהלוכן חוקי עזר עירוני בעפולה, באתר www.afula.muni.il תהלוכן, באתר NCBI (באנגלית) תהלוכן, באתר האנציקלופדיה של החיים (באנגלית) תהלוכן, באתר GBIF (באנגלית)
צבי שילוח

צבי שילוח (לַנגזַם) (6 במרץ 1911 – 10 באוקטובר 2000) היה איש ציבור ישראלי, חבר תנועת גורדוניה, חבר מרכז מפא"י, חבר מועצת עיריית הרצליה וסגן ראש העירייה, חבר רפ"י, ולאחר מלחמת ששת הימים ממקימי התנועה למען ארץ ישראל השלמה, חבר הנהלת הליכוד וממקימי ומראשי התחיה, שמטעמה כיהן כחבר הכנסת בכנסת העשירית. צבי לנגזם נולד בשנת 1911 בבוריסלב שבפולין, צאצא לר' פסח לנגזם, ומכאן קרוב משפחה למספר שושלות אדמו"רים. למד בגימנסיה פולנית בעירו. (לימים למד היסטוריה כללית ותולדות עם ישראל באוניברסיטת תל אביב.) היה חבר תנועת גורדוניה בפולין, וחבר ההנהגה הראשית בלבוב. בשנת 1932 עלה לארץ ישראל, והיה לחבר קיבוץ חולדה עד 1933. בשנת 1934 הצטרף למפא"י, וב-1938 החל לעבוד מטעמה במועצת פועלי הרצליה. באותה שנה נישא לסוניה אפרימסון. ב-1941 נענה לקריאת המוסדות הלאומיים והתגייס לחיל התותחנים של הצבא הבריטי. ב-1945, לאחר שחרורו, היה ראש משלחת הבריגדה היהודית למחנות העקורים במינכן. עם חזרתו ארצה פעל להקמתה של תנועת נוער חלוצי מאוחד (נוח"ם). בשנים 1949–1954 היה עורך עיתון "הדור" של מפא"י. בשנת 1950 נבחר למרכז מפא"י. בשנים 1954–1964 היה חבר מועצת עיריית הרצליה מטעם מפא"י, וסגן ראש העיר הרצליה בשנים 1960–1964. בשנת 1965 הצטרף לרפ"י והיה חבר מזכירות התנועה. בעקבות מלחמת ששת הימים עבר מהפך אידאולוגי, והיה בין מקימי התנועה למען ארץ ישראל השלמה. תקופת מה ערך את ביטאונה הדו-שבועי "זאת הארץ". במסגרת השינוי האישי הצטרף לליכוד עם הקמתו בשנת 1973. היה חבר הנהלת המפלגה, ובשנת 1977 פרש ממנה. בהמשך היה ממקימי ומראשי התחיה, שמטעמה כיהן כחבר הכנסת בכנסת העשירית (7 במרץ 1984 ועד 13 באוגוסט 1984), במקום חנן פורת. לקראת הבחירות לכנסת ה-12 שובץ במקום ה-59 והאחרון ברשימת מפלגת מולדת לכנסת ה-12. פרסם בעיתוני הארץ מאמרים בנושאים מדיניים. היה בעל טור שבועי ב"ידיעות אחרונות". נפטר בשנת 2000, בגיל 89, ונטמן ליד אשתו, סוניה, בחלקת חברי ההגנה בבית הקברות הישן בהרצליה. ארץ גדולה לעם גדול: סיפורו של מאמין, תל אביב: אותפז, תש"ל. (רעיונותיו של פעיל בתנועה למען ארץ-ישראל השלמה) אשמת ירושלים, תל אביב: קרני, תשמ"ט 1989. (על הסכסוך הישראלי-ערבי) השמאלנות בישראל תל אביב: י’ גולן, תשנ"א 1991. סמדר בת-אדם, 'המפא"יניק האחרון', נקודה 143 (1990), 22-25, 65. ספר יובל צבי סלונים, אמונה אלון, חברים מקשיבים לקולך: לצבי שילוח בהגיעו לגבורות, [הפיקו:] מדרשת ארץ-ישראל, קדומים; הוצאת ספרית בית-אל, בית אל, תשנ"ב/1992. (שמונה מאמרים לכבודו של שילוח ושני מאמרי תשובה שלו) צבי שילוח, באתר הכנסת צבי שילוח, באתר כנסת פתוחה רשימת הפרסומים של צבי שילוח, בקטלוג הספרייה הלאומית מפרי עטו: הטלת חרם או ויכוח ענייני, דבר, 26 באוקטובר 1956 חשוב מה שיעשו היהודים, דבר, 3 ביולי 1967 גבולות "ללא התפשטות" וסניגוריהם, דבר, 7 באוגוסט 1967 השלמות מגבירה את החוזק, דבר, 3 ביולי 1969 ה"טראנספר" במחשבה ובמדיניות הציונית, נתיב 1, פברואר 1988 עלייתה וקריסתה של תנועת העבודה הארצישראלית, נתיב 46, ספטמבר 1995 על פרשת דרכים, נתיב 51, יולי 1996, עמ' 13–15 רשימת מולדת לכנסת ה-12 באתר המכון הישראלי לדמוקרטיה. ראו ביקורות: אריה ארד, ניתוח מעניין, דבר, 5 באוקטובר 1970; צ. צמריון, "סיפורו של מאמין", דבר, 12 בפברואר 1971.
קלטנבאך

קלטנבאך (בגרמנית: Kaltenbach) היא עיירת סקי בעמק צילרטל שבמדינת טירול, אוסטריה. קלטנבאך נמצאת למרגלות מרחב הגלישה Kaltenbach – Hochzillertal ובו 85.6 ק"מ של מסלולי סקי בחורף, המקושרים ביניהם על ידי 36 רכבלים ומעליות. מרחב גלישה זה מחובר באמצעות רכבל למרחב צמוד - Hochfügen, ויחדיו שני המרחבים מציעים 166 ק"מ של מסלולי גלישה. בקיץ ניתן לעלות להרים למסלולי טיולים ואופניים. קלטנבאך נמצאת בלב מרחב גלישה הקרוי Super Zillertal, שכולל 10 מרחבי גלישה ו-649 ק"מ של מסלולים בסקי פס אחד. בשנת 2019 נפתח בעיר מתחם ספורט חדשני הכולל בתוכו באולינג, פארק טרמפולינות, זירת קרח, אולמות סקוואש ומתחם בולדר. מדיה וקבצים בנושא קלטנבאך בוויקישיתוף אתר האינטרנט הרשמי של קלטנבאך
סמואל לידל מקגרגור מת'רס

סמואל לידל מקגרגור מת'רס (באנגלית: Samuel Liddell MacGregor Mathers‏; 11 בינואר 1854 - 20 בנובמבר 1918) היה מיסטיקן וסופר בריטי, אשר היה ידוע בעיקר כאחד המייסדים של מסדר השחר המוזהב. מת'רס נולד ב-8 או ב-11 בינואר 1854, בהאקני שבלונדון. אביו, ויליאם מת'רס, נפטר כשהוא היה עוד ילד. אמו, קולינס, נפטרה בשנת 1885. הוא היה לומד בבית הספר בבדפורד, והיה עובד בבורנמות', זאת לפני שהוא עבר ללונדון לאחר פטירתה של אמו. אשתו של מת'רס הייתה מוינה מת'רס, אחותו של הפילוסוף אנרי ברגסון. מת'רס התוודע אל מסדר הבונים החופשיים דרך שכנו אשר עסק באלכימיה, ונחנך באופן רשמי אל המסדר ב-4 באוקטובר 1877. ב-30 בינואר 1878, הגיע מת'רס לדרגת "רב-בונה חופשי". בשנת 1882, התקבל לאגודת צלב הוורד של אנגליה (Societas Rosicruciana in Anglia), אותו הוא עזב בשנת 1903. מת'רס שלט במספר שפות, בין השאר הוא שלט באנגלית, צרפתית, לטינית, יוונית, עברית וקופטית. בזכות שליטתו במספר רב של שפות, ולאור עניינו הרב בתורת הנסתר, תרגם מת'רס מספר טקסטים חשובים מאוד בנושאים מגוונים, בין השאר בנושאי קבלה וכישוף. מת'רס נפטר ב-5 או ב-20 בנובמבר 1918, בפריז. נסיבות מותו אינן ברורות עד עצם היום הזה, ובתעודת הפטירה שלו אף לא צוינה סיבת המוות. אחת הטענות שעלו במהלך השנים היא שהוא נפטר כתוצאה מהשפעת הספרדית. S. L. Mac Gregor Mathers, The Book of Sacred Magic of Abramelin the Mage, CreateSpace Independent Publishing Platform, 2009-02, ISBN 978-1-4414-6522-1. (באנגלית) Bertson - Translation into English - examples Spanish | Reverso Context, context.reverso.net Thelemapedia: The Encyclopedia of Thelema & Magick | Samuel Liddell MacGregor Mathers, www.thelemapedia.org Lesser-Key-Solomon, www.amazon.com
Short Hair

Short Hair (בעברית: שיער קצר) הוא המיני-אלבום הראשון של להקת בנות הקיי-פופ הקוריאנית AOA. המיני-אלבום יצא לאור ב-19 ביוני 2014, על ידי חברת התקליטים FNC אנטרטיינמנט. מתוך המיני-אלבום יצאו שני הסינגלים: "Short Hair" ו-"Joa Yo!". המיני-אלבום הגיע למקום הרביעי במצעד האלבומים של קוריאה הדרומית. ב-19 ביוני 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Short Hair". השיר הגיע למקום החמישי במצעד השירים הדיגיטליים של קוריאה הדרומית, תוך שהגיע למקום הרביעי במצעד השירים החמים של המדינה. השיר נמכר בלמעלה מ-1,208,358 עותקים במדינה. המיני-אלבום נמכר בלמעלה מ-19,683 עותקים בקוריאה הדרומית, ו-625 עותקים ביפן. מידע על האלבום Short Hair באתר MusicBrainz Short Hair, נבדק ב-2020-06-20 gaon chart, web.archive.org, ‏2015-06-08 gaon chart, web.archive.org, ‏2015-06-08 BILLBOARD KOREA, web.archive.org, ‏2014-07-23 gaon chart, web.archive.org, ‏2016-10-03 국내 대표 음악 차트 가온차트!, gaonchart.co.kr gaon chart, web.archive.org, ‏2016-08-15 オリコンランキング情報サービス「you大樹」　－CD・ブルーレイ・DVD・書籍・コミック－, ranking.oricon.co.jp
Like a Cat

Like a Cat (בעברית: כמו חתולה) הוא המיני-אלבום השני של להקת בנות הקיי-פופ הקוריאנית AOA. המיני-אלבום יצא לאור ב-11 בנובמבר 2014, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Like a Cat". המיני-אלבום הגיע למקום השלישי במצעד האלבומים של קוריאה הדרומית. ב-11 בנובמבר 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Like a Cat". השיר הגיע למקום החמישי במצעד השירים הדיגיטליים של קוריאה הדרומית, תוך שהגיע למקום השביעי במצעד שירי העולם של בילבורד. השיר נמכר בלמעלה מ-1,248,564 עותקים במדינה. המיני-אלבום נמכר בלמעלה מ-29,588 עותקים בקוריאה הדרומית, ו-816 עותקים ביפן. מידע על האלבום Like a Cat באתר MusicBrainz האלבום Like a Cat באתר Discogs Like a Cat, נבדק ב-2020-06-20 gaon chart, web.archive.org, ‏2015-06-08 gaon chart, web.archive.org, ‏2015-06-08 AOA, Billboard gaon chart, web.archive.org, ‏2016-08-07 gaon chart, web.archive.org, ‏2016-08-15 국내 대표 음악 차트 가온차트!, gaonchart.co.kr gaon chart, web.archive.org, ‏2016-08-15 オリコンランキング情報サービス「you大樹」　－CD・ブルーレイ・DVD・書籍・コミック－, ranking.oricon.co.jp
Heart Attack (מיני-אלבום)

Like a Cat (בעברית: התקף לב) הוא המיני-אלבום השני של להקת בנות הקיי-פופ הקוריאנית AOA. המיני-אלבום יצא לאור ב-22 ביוני 2015, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Heart Attack". המיני-אלבום הגיע למקום השני במצעד האלבומים של קוריאה הדרומית. ב-22 ביוני 2015, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Heart Attack". השיר הגיע למקום השני במצעד השירים הדיגיטליים של קוריאה הדרומית, תוך שהגיע למקום השביעי במצעד שירי העולם של בילבורד. השיר נמכר בלמעלה מ-1,689,958 עותקים במדינה. המיני-אלבום נמכר בלמעלה מ-47,094 עותקים בקוריאה הדרומית, ו-1,514 עותקים ביפן. מידע על האלבום Heart Attack באתר MusicBrainz האלבום Heart Attack באתר Discogs Heart Attack, נבדק ב-2020-06-20 국내 대표 음악 차트 가온차트!, gaonchart.co.kr gaon chart, web.archive.org, ‏2017-03-09 AOA, Billboard gaon chart, web.archive.org, ‏2016-08-15 gaon chart, web.archive.org, ‏2016-01-11 オリコンランキング情報サービス「you大樹」　－CD・ブルーレイ・DVD・書籍・コミック－, ranking.oricon.co.jp
Good Luck

Good Luck (בעברית: בהצלחה) הוא המיני-אלבום הרביעי של להקת בנות הקיי-פופ הקוריאנית AOA. המיני-אלבום יצא לאור ב-16 במאי 2016, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Good Luck". המיני-אלבום הגיע למקום השני במצעד האלבומים של קוריאה הדרומית. ב-16 במאי 2016, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Good Luck". השיר הגיע למקום השני במצעד השירים הדיגיטליים של קוריאה הדרומית, תוך שהגיע למקום השביעי במצעד שירי העולם של בילבורד. השיר נמכר בלמעלה מ-672,022 עותקים במדינה. המיני-אלבום נמכר בלמעלה מ-40,282 עותקים בקוריאה הדרומית, ו-3,000 עותקים ביפן. מידע על האלבום Good Luck באתר MusicBrainz Good Luck, 2016-08-03, נבדק ב-2020-06-20 gaon chart, web.archive.org, ‏2015-08-27 gaon chart, web.archive.org, ‏2017-03-09 AOA, Billboard gaon chart, web.archive.org, ‏2018-02-05 국내 대표 음악 차트 가온차트!, gaonchart.co.kr 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-05-31 (בקוריאנית)
Bingle Bangle

Bingle Bangle הוא המיני-אלבום החמישי של להקת בנות הקיי-פופ הקוריאנית AOA. המיני-אלבום יצא לאור ב-28 במאי 2018, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Bingle Bangle". המיני-אלבום הגיע למקום השלישי במצעד האלבומים של קוריאה הדרומית. ב-28 במאי 2018, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Bingle Bangle". השיר הגיע למקום הרביעי במצעד השירים הדיגיטליים של קוריאה הדרומית, תוך שהגיע למקום השלישי במצעד השירים החמים של המדינה. המיני-אלבום נמכר בלמעלה מ-21,872 עותקים בקוריאה הדרומית, ו-716 עותקים ביפן. מידע על האלבום Bingle Bangle באתר MusicBrainz האלבום Bingle Bangle באתר Discogs BINGLE BANGLE, נבדק ב-2020-06-20 국내 대표 음악 차트 가온차트!, gaonchart.co.kr AOA, Billboard 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-05-31 (בקוריאנית)
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה

פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-70 ב-2018. מ-1970 ועד 2017, סדרות עם פרקים באורך חצי שעה ושעה נכללו יחד בקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה). שנת הענקת הפרס Outstanding Sound Editing Comedy Or Drama Series Half Hour And Animation Nominees / Winners 2018, Television Academy (באנגלית) Outstanding Sound Editing Comedy Or Drama Series Half Hour And Animation Nominees / Winners 2019, Television Academy (באנגלית)
New Moon (מיני-אלבום)

New Moon (בעברית: ירח חדש) הוא המיני-אלבום השישי של להקת בנות הקיי-פופ הקוריאנית AOA. המיני-אלבום יצא לאור ב-26 בנובמבר 2019, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Come See Me". המיני-אלבום הגיע למקום השלישי במצעד האלבומים של קוריאה הדרומית. ב-26 בנובמבר 2019, יום צאתו של המיני-אלבום, יצא הסינגל הראשון והיחיד מתוכו "Come See Me". השיר הגיע למקום ה-51 במצעד השירים הדיגיטליים של קוריאה הדרומית, תוך שהגיע למקום ה-29 במצעד השירים החמים של המדינה. במצעד שירי העולם הדיגיטליים הגיע למקום השמיני. המיני-אלבום נמכר בלמעלה מ-15,553 עותקים בקוריאה הדרומית. האלבום New Moon באתר ספוטיפיי AOA (3) - New Moon, Discogs (באנגלית) NEW MOON, נבדק ב-2020-06-20 국내 대표 음악 차트 가온차트!, gaonchart.co.kr AOA, Billboard
Ace of Angels

Ace of Angels הוא אלבום הבכורה של להקת בנות הקיי-פופ הקוריאנית AOA. אלבום הבכורה יצא לאור ב-14 באוקטובר 2015, על ידי חברות התקליטים דלישס דלי רקורדס ויוניברסל מיוזיק גרופ. מתוך אלבום הבכורה יצאו שלושת הסינגלים: "Miniskirt",‏ "Like a Cat" ו-"Heart Attack". אלבום הבכורה הגיע למקום השני במצעד האלבומים של יפן. ב-1 באוקטובר 2014, שנה לפני צאתו של אלבום הבכורה, יצא הסינגל הראשון מתוכו "Miniskirt". השיר הגיע למקום ה-11 במצעד השירים הדיגיטליים של קוריאה הדרומית, תוך שהגיע למקום השמיני במצעד השירים החמים של המדינה. השיר נמכר בלמעלה מ-1,360,578 עותקים במדינה. אלבום הבכורה נמכר בלמעלה מ-25,256 עותקים ביפן ונחשב לאלבומה הנמכר ביותר של הלהקה במדינה. מידע על האלבום Ace of Angels באתר MusicBrainz האלבום Ace of Angels באתר Discogs Ace of Angels, נבדק ב-2020-06-20 gaon chart, web.archive.org, ‏2015-06-08 gaon chart, web.archive.org, ‏2015-04-04 Korea K-Pop Hot 100 : Page 1 | Billboard, web.archive.org, ‏2018-10-16 gaon chart, web.archive.org, ‏2016-10-03 국내 대표 음악 차트 가온차트!, gaonchart.co.kr 2015年10月12日～2015年10月18日 オリコン週間 アルバムランキング, ORICON NEWS
Runway (אלבום)

Runway (בעברית: מַסלוּל הַמרָאָה) הוא אלבום האולפן השני של להקת בנות הקיי-פופ הקוריאנית AOA. האלבום יצא לאור ב-30 בנובמבר 2016, על ידי חברות התקליטים וירג'ין מיוזיק ויוניברסל מיוזיק גרופ. מתוך האלבום יצאו שלושת הסינגלים: "Give Me the Love",‏ "Good Luck" ו-"Wow War Tonight 〜Get On Up Join Our Movement (Girls Version)". האלבום הגיע למקום החמישי במצעד האלבומים של יפן. ב-20 באפריל 2016, כמה חודשים לפני צאתו של האלבום, יצא הסינגל הראשון מתוכו "Give Me the Love". השיר הגיע למקום השלישי במצעד השירים של יפן, תוך שהגיע למקום השישי במצעד השירים החמים של המדינה. השיר נמכר בלמעלה מ-33,010 עותקים במדינה. האלבום נמכר בלמעלה מ-16,628 עותקים ביפן ונחשב לאלבומה השני הנמכר ביותר של הלהקה במדינה. האלבום Runway באתר ספוטיפיי RUNWAY, נבדק ב-2020-06-20 ORICON NEWS, ORICON NEWS AOAのシングル売上ランキング, ORICON NEWS Japan Hot 100 Chart, Billboard 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-05-10 (בקוריאנית) 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-12-13 (בקוריאנית)
דב דביר

דב דביר (23 במרץ 1944 – 31 בינואר 2024) היה מהנדס חשמל ואלקטרוניקה, שכיהן כנשיא האקדמית גליל מערבי בשנים 2014–2018, וקודם לכן כפרופסור מן המניין באוניברסיטת בן-גוריון בנגב. דביר נולד ב-23 במרץ 1944 בישראל. למד בפנימייה הצבאית לפיקוד שליד בית הספר הריאלי בחיפה, במחזור ח'. באוגוסט 1962 התגייס לחיל השריון, ובו שירת כקצין עד שנת 1965. במילואים לחם במלחמת ששת הימים ובמלחמת יום הכיפורים, בה נפצע בחזית המצרית. עם שחרורו למד לתואר ראשון הנדסת חשמל ואלקטרוניקה בטכניון עד שנת 1969. לאחר לימודיו עבד ברפאל בפרויקטים הקשורים לחיל האוויר ולחיל המודיעין. בנובמבר 1976 התגייס מחדש בדרגת סגן אלוף, ושירת ביחידה 8200. בין השנים 1974–1979, במקביל לשירותו, למד לתואר שני במנהל עסקים באוניברסיטת תל אביב. בפברואר 1988 השתחרר בשנית בדרגת אלוף-משנה, ולאחר שחרורו למד לתואר שני בחקר ביצועים, והמשיך לדוקטורט בניהול ארגונים טכנולוגיים, אותו סיים ב-1992. בשנת 1992 הקים את המחלקה לניהול טכנולוגיה במכון הטכנולוגי חולון, בראשה עמד במשך חמש שנים. בשנת 1999 עזב את המכון הטכנולוגי חולון, ובשנת 2000 הצטרף לסגל אוניברסיטת בן-גוריון בנגב כמרצה בכיר. לאחר שלוש שנים התמנה לראש המחלקה לניהול, תפקיד בו שימש במשך שש שנים. לאחר מכן ניהל תוכנית בינלאומית למצטיינים לתואר שני במנהל עסקים, וכן מונה לפרופסור מן המניין. בשנת 2010 זכה לתואר פרופסור אמריטוס. ב-2012 פרש מהאוניברסיטה. ב-2014 נבחר לתפקיד נשיא האקדמית גליל מערבי, תפקיד בו כיהן עד שנת 2018. A. J. Shenhar and D. Dvir, Reinventing Project Management: The Diamond approach to successful growth and innovation. Harvard Business School Press, August, 2007. A. J. Shenhar, D. Milocevitz, D. Dvir and H. Thamhain, Linking Project Management to Business Strategy. PMI Press, September 2007. 9 תחנות בחיי(הקישור אינו פעיל), באתר האקדמית גליל מערבי המחלקה לניהול - דביר דב, באתר in.bgu.ac.il דב דביר, באתר "בהשקט ובבטחה" אורלי אגסי, נשיא חדש לאקדמית גליל מערבי: פרופ' נסים בן דוד, באתר ניוז חיפה והקריות, ‏4 ביולי 2018
Angel's Knock

Angel's Knock (בעברית: נקישה של מלאך) הוא אלבום האולפן השלישי של להקת בנות הקיי-פופ הקוריאנית AOA. האלבום יצא לאור ב-2 בינואר 2017, על ידי חברות התקליטים FNC אנטרטיינמנט ו-LOEN. מתוך האלבום יצאו שני הסינגלים: "Excuse Me" ו-"Bing Bing". האלבום הגיע למקום השלישי במצעד האלבומים של קוריאה הדרומית. ב-2 בינואר 2017, יום צאתו של האלבום, יצאו שני הסינגלים מתוכו "Excuse Me" ו-"Bing Bing". הראשון מתוכם הצליח לצבור למעלה מ-15 מיליון השמעות בספוטיפיי, תוך שזכה להצלחה נאה בקוריאה הדרומית, בעוד השני זכה להצלחה פחותה, כאשר צבר 5 מיליון השמעות בספוטיפיי. האלבום נמכר בלמעלה מ-35,013 בקוריאה הדרומית, ו-3,424 עותקים ביפן. מידע על האלבום Angel's Knock באתר MusicBrainz האלבום Angel's Knock באתר Discogs AOA 1st Album ANGEL'S KNOCK, נבדק ב-2020-06-20 gaon chart, web.archive.org, ‏2015-08-27 국내 대표 음악 차트 가온차트!, gaonchart.co.kr 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2017-01-17 (בקוריאנית) 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-12-13 (בקוריאנית)
ניסים ברכה

ניסים ברכה (נולד ב-19 בפברואר 1978) הוא משורר ישראלי. ברכה נולד בדימונה למרסל, עקרת בית, ואברהם, איש ביטחון. הוא גדל והתחנך בדימונה, למד בבית הספר התיכון ״זינמן״. בצה"ל שירת כלוחם בחיל השריון. בתום שירותו הצבאי עבר להתגורר בירושלים. לפרנסתו ברכה עובד בחברת הייטק בתחומי התשתיות, התקשורת ואבטחת המידע. הוא מתגורר בירושלים, נשוי לרינה ספיר ברכה ואב לבן ובת. שיריו הראשונים פורסמו בעיתון הארץ - מוסף תרבות וספרות בשנת 2013. שירו הראשון, ״אני ניסים ברכה כותב שירה״ זכה לתהודה גדולה, מאז הוא פרסם שירים בעיתון הארץ ובעיתון "מעריב", במספר כתבי העת לשירה ״כרמל״ ובמספר מהדורות של כתב העת עתון 77. בנוסף פורסמו שיריו באנטולוגיה ״בבואי היה מקום״ בעריכת רפי וייכרט וגור אלרואי בהוצאת ספרי עתון 77. בשנת 2019 עלתה בדימונה ההצגה ״דימונה אהובתי״, מופע מוזיקלי בבימויו של אורי וידיסלבסקי המספר את סיפורה של העיר דימונה דרך שירים שכתבו תושבי העיר. חלק משיריו של ברכה הולחנו והועלו בהצגה. בשנת 2021 פורסמו שיריו באנטולוגית שירי כדורגל "קריאת משחק" בעריכת המשורר גלעד מאירי. בנוסף על פעילותו בתחום השירה, התנדב ברכה בין השנים 2019–2017 בבתי סוהר כמנחה סדנאות שירה לאסירים והשתתף בהתנדבות בסדנאות לילדים עם צרכים מיוחדים. בשנת 2015 פורסם ספרו הראשון ״אני ניסים ברכה כותב שירה״ בעריכת סמדר שרת ובהוצאת ספרי עתון 77 ובשנת 2020 יצא לאור ספרו השני ״לכבוד מערכת שעות נוספות״ (גם בעריכת סמדר שרת ובהוצאת ספרי עתון 77) ברכה מקפיד שלא לנקד את שיריו, וספריו אינם מנוקדים (למעט מילים בודדות). אני ניסים ברכה כותב שירה – עתון 77: סמדר שרת, תשע״ה 2015. לכבוד מערכת שעות נוספות – עיתון 77: סמדר שרת, תש״ף 2020. מדיה וקבצים בנושא ניסים ברכה בוויקישיתוף ניסים ברכה, ברשת החברתית פייסבוק ניסים ברכה, ברשת החברתית LinkedIn ניסים ברכה, ב"לקסיקון הספרות העברית החדשה" אילן ברקוביץ', איזו שירה בדיוק כותב ניסים ברכה?, באתר הארץ, 17 בדצמבר 2015 ״תוגת אסתר״ שירו ״אסתר בן נעים״ שודר ביום הזיכרון 2016 בערוץ 1 ניסים ברכה - האתר של נילי דגן ניסים ברכה, אני ניסים ברכה כותב שירה, באתר הארץ, 8 במאי 2013 ניסים ברכה, שיר | לֹא אַיָּלִים יְקַדְּשׁוּ לָכֶן אֶת הָאָרֶץ, באתר הארץ, 27 באפריל 2020 ניסים ברכה, מִתּוֹךְ הַשִּׁכּוּנִים אַצְמִיחַ לְךָ יְשׁוּעָה, באתר הארץ, 2 באפריל 2018 ננו שבתאי, "דימונה אהובתי": כדאי לנסוע עד דימונה בשביל ההצגה הזאת, באתר הארץ, 28 באפריל 2019 ״בלא חשומה״ מתוך ההצגה ״דימונה אהובתי״ מילים: ניסים ברכה לחן: אורי וידיסלבסקי השורות הכי יפות בשירה העברית בעשור האחרון יואב איתמר על השירה המשפיעה בעשור האחרון ניסים ברכה, שיר: סימונה אל שכירייה, באתר הארץ, 28 ביולי 2021 שיר למשוררת דארין טאטור השיר השבועי אילן ברקוביץ' יותם ראובני, "אני הפליט מעיירת הפיתוח דימונה", באתר הארץ, 2 בפברואר 2021 ערך זה הוא קצרמר בנושא משוררים ישראלים. אתם מוזמנים לתרום לוויקיפדיה ולהרחיב אותו.
פסוק האור (אסלאם)

פסוק האור (בערבית: آیة النور, תעתיק: אָיַת א־נּוּר) הוא פסוק מספר 35 בסורה מספר 24 בקוראן, אשר נקראת סורת אל-נור. הפסוק ידוע בדימויים שבו, ואולי יותר מכל פסוק אחר נועד לקריאות מיסטיות או אזוטריות של הקוראן. חלק מפרשני הקוראן השיעים גורסים כי הפסוק מרמז בין היתר על אהל אל-בית, בעוד אחרים גורסים כי הוא אלגוריה המדמה את אלוהים לאור כדי לעזור לאדם להבין את האלוהים. פסוק האור היה הנושא המרכזי של הספר "גומחת האורות" של האימאם אל-ע'זאלי. עבור חלק מהסופים, פסוק האור מרמז על חשיבותו המיסטית של מוחמד. "אלוהים הוא האור של השמים והארץ. אורו נמשל לגומחה אשר בה מנורה, המנורה בתוך כלי זכוכית, והזכוכית ככוכב מזהיר, ודולקת בשמן עץ הזית המבורך, העץ אינו נוטה מזרחה ולא מערבה. שמנו כמעט מאיר אף אם לא תיגע בו אש. אור על גבי אור. אלוהים ינחה אל אורו את אשר ירצה, וכך הוא ממשיל משלים לאנשים, כי הוא הכול יודע" — "תרגום משמעויות הקוראן המבורך" "אלהים הוא מאור השמים והארץ. אורו נמשל כשיפוע בחומה אשר בו מנורה, והמנורה בכלי זכוכית, והזכוכית תהל אור ככוכב נוגה. פרי עץ מבורך, הזית, יוקד בה; איננו צומח לא במזרח ולא במערב. שמנו מפיק אור, גם אם לא תגע בו האש; נרו יהל על כל הנרות, ואלהים ינחה באורו את הישר בעיניו. כך ממשל אלהים משלים לבני האדם, כי הוא יודע כל". — הקוראן בתרגום צבי הרמן רקנדורף תרגום משמעויות הקוראן המבורך פסוק האור להאזנה בערבית עם תרגום בעברית סורת האור בתרגום רקנדורף מדיה וקבצים בנושא פסוק האור בוויקישיתוף Surah An-Nur(24) Ayat 35 - Verse of Light Abstract Calligraphy Original Mix Media Hand Painted Canvas, www.artz-i.com(הקישור אינו פעיל) Ayat Un Noor - Verse of Light Design 2 Original Hand Painted Canvas, www.artz-i.com(הקישור אינו פעיל) Al-Nur Verse, WikiShia (באנגלית) An Exposition of the Verse of Light (Ayat al-Nur), Al-Islam.org, ‏2013-01-30 (באנגלית) גמחת האורות / מאת אבו חאמד מחמד אל-עזאלי ; תרגם מערבית קלסית לעברית בת-זמננו הקדים מבואות וביאורים העיר הערות וחילופי נוסחאות: אבי אלקיים ; עריכה לשונית: הרצליה אפרתי | אלע'זאלי, מחמד בן מחמד, 1058-1111 (אלקיים, אברהם (מתרגם מחבר תוכן טקסטואלי נוסף) ) | הספרייה הלאומית, באתר www.nli.org.il האור של מוחמד | תרבויות עולמי | טיולים מסביב לעולם, באתר www.eco-tarbut.co.il (ארכיון)